29/12/2022 | Administración LocalMunicipal
San Sadurniño
Aprobación das bases e a convocatoria para cubrir a praza vacante no posto de administrativo/a de Secretaría

ANUNCIO Resolución de Alcaldía núm.569/2022 de data 22 de decembro, pola que se aproban as bases e a convocatoria para cubrir a praza vacante no posto de administrativo/a de Secretaría. Logo de aprobar por Resolución de Alcaldía núm.569/2022 de data 22 de decembro do 2022, as bases e a convocatoria para cubrir a praza vacante no posto de Administrativo/a de Secretaría, grupo C1 Ábrese o prazo de presentación de solicitudes, que será de 20 días hábiles a contar desde o día seguinte á publicación deste anuncio en o Boletín oficial do Estado. Así mesmo, achéganse as bases reguladoras das probas selectivas: O obxecto desta convocatoria é a cobertura dunha praza de Administrativo ou Administrativa de Secretaría como persoal funcionario de carreira, incluída na oferta de emprego público 2022 para a estabilización do emprego temporal (segundo artigo 2 da Lei 20/2021, de 28 de decembro), do Concello de San Sadurniño, grupo C, subgrupo, C1, escala, administración xeral; subescala: administrativa e creación dunha bolsa de reserva. Datos en RPT: - Denominación: Administrativo / Administrativa de Secretaría - Nivel de destino: 17 - Complemento específico: 37,55 Trátase dunha praza de carácter estrutural, que está vacante e dotada orzamentariamente, cuxa cobertura é necesaria, e que cumpre cos requisitos para a estabilización do emprego temporal sinalados no artigo 2 da Lei 20/2021, de 28 de decembro, de medidas urxentes para a redución da temporalidade no emprego público. De igual maneira, o procedemento selectivo fica dentro do sinalado no propio artigo. As funcións a desenvolver na praza de Administrativo ou Administrativa de Xestión serán, en termos xenéricos, as contempladas na RPT: - Colaboración na atención ó público presencial, telefónica, fax e vía correo electrónico. - Colaboración coas tarefas de Rexistro. - Colaboración no referente a estatística, padrón. - Apoio xeral á Secretaría-Intervención na elaboración de Informes, certificados e outra documentación propia da Área. - Colaboración na tramitación de expedientes de contratación pública baixo a supervisión da Secretaría – Intervención. - Tramitación de expedientes no seu ámbito de traballo (área de Secretaría-Intervención), realizando tarefas concretas dos procedementos de acordo coas indicacións recibidas e os modelos e circuítos establecidos. - Colaboración na elaboración e tramitación de decretos, ditames, oficios e outros documentos administrativos aplicando os modelos de referencia. - Colaborar mediante a realización de tarefas de apoio administrativo reforzando ás persoas responsables dos proxectos que se realicen dende a Área. - Colaboración administrativa xeral coas actividades doutras Áreas do Concello. - Asumir as actividades de apoio á unidade de adscrición. - Colaboración xeral e/ ou substitución do/a Administrativo/a e do/a Administrativo de Xestión. - Outras funcións directamente relacionadas coa Área que lle poidan ser encomendadas polo seu superior xerárquico. Segundo os artigos 55 do Real decreto lexislativo 5/2015 polo que se aproba o texto refundido da Lei do estatuto básico do empregado público e 49 da Lei 2/2015 do emprego público de Galicia, a selección de persoal funcionario de carreira ó servizo desta Administración realizarase mediante procedementos que respectarán en todo caso os principios de igualdade, mérito, capacidade, publicidade e libre concorrencia. Consonte o artigo 2 da Lei 20/2021, de 28 de decembro, de medidas urxentes para a redución da temporalidade no emprego público, o sistema de selección será o de concurso-oposición.4.1. Para ser admitidas ao proceso selectivo as persoas aspirantes deberán reunir os seguintes requisitos: a) Ter a nacionalidade española, sen prexuízo de ter calquera outra nacionalidade que lle permita ó acceso ao emprego público de conformidade co disposto no artigo 52 da Lei 2/2015 do emprego público de Galicia. b) Posuír a capacidade funcional para o desempeño das tarefas. c) Ter feitos os dezaseis anos e non exceder, no seu caso, a idade máxima de xubilación forzosa. d) Non ter sido separado/a, mediante expediente disciplinario do servizo de ningunha administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de accedera ao corpo ou escala de persoal funcionario, ou para exercer funcións similares ás que desempeñaban no caso do persoal laboral, do cal a persoa foi separada ou inhabilitada. No caso de nacionais doutros estados, non estar inhabilitado/a ou en situación equivalente, nin ter sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. e) Estar en posesión do título de Bacharelato, Formación profesional de segundo grao ou equivalente ou estar en condicións de obtela na data en que remate o prazo de presentación das instancias.4.2. Todos os requisitos establecidos na base 4.1 deberán posuírse no día da finalización do prazo de presentación de solicitudes, manterse durante todo o proceso de selección e acreditar o seu cumprimento como requisito previo imprescindible para poder ser nomeado, no seu caso, persoal funcionario.5.1. As persoas interesadas en participar no proceso selectivo deberán achegar a súa solicitude debidamente cuberta durante o prazo de 20 días hábiles contados a partir do seguinte ao da publicación do anuncio da convocatoria no BOE no modelo oficial que figura ao final destas bases e que tamén se facilitara por este Concello no Rexistro Xeral ou na páxina web municipal.5.2. As solicitudes dirixiranse á Alcaldía deste Concello e presentaranse no Rexistro Xeral do Concello ou por calquera das formas establecidas no artigo 16 da Lei 39/2015 de 1 de outubro de procedemento administrativo común das administracións públicas.5.3. As solicitudes deberán ir acompañadas da seguinte documentación: · Copia simple do DNI, pasaporte ou documento de identificación. · Copia simple do documento que acredite a titulación requirida como requisito para acceder ó proceso selectivo. · De ser o caso, copia simple do certificado que acredite ter obtido o Celga 4 ou equivalente, co que quedarán exentos do exame de galego. · Xustificante de pagamento de dereito a exame de acordo coa ordenanza fiscal reguladora que ascende para prazas do grupo C1 ou asimiladas á cantidade de 16,89 euros, e que deberá ingresarse no seguinte número de conta do Concello ES74-2080-0208-0131-1000-0059. · Relación de méritos alegados que acheguen as persoas aspirantes, pola orde que se estable na convocatoria, unindo á dita relación os documentos xustificativos dos mesmos. · Documentación que acredite os méritos alegados para a fase de concurso. A prestación de servizos na Administración deberá acreditarse co certificado de servizos prestados expedido pola administración correspondente, especificando as tarefas desenvolvidas e o informe de vida laboral. A prestación de servizos nas entidades sociais e empresas privadas deberá acreditarse cun certificado de servizos prestados expedido pola entidade correspondente, especificando as tarefas desenvolvidas e o informe de vida laboral.5.4. A non presentación da solicitude en tempo e forma suporá a exclusión da persoa aspirante.6.1. Rematado o prazo de presentación de solicitudes, a Alcaldía declarará aprobadas as relacións de persoas admitidas e excluídas, que se publicarán no BOP, na páxina web e no taboleiro de anuncios municipal, establecéndose o prazo a efectos de reclamacións en 5 días hábiles, por motivo de urxencia. Aqueles que no prazo sinalado non amañen os defectos xustificando o seu dereito a ser admitidos, serán definitivamente excluídos do proceso selectivo.6.2. Logo de rematado o dito prazo, a Alcaldía aprobará a relación definitiva de persoas admitidas e excluídas e determinará o lugar, a data e hora de comezo do primeiro exercicio das probas selectivas, así como a relación nominal dos membros que compoñerán o Tribunal Cualificador, o cal se publicará no BOP, na web e no taboleiro de anuncios do Concello.6.3. O feito de figurar incluído na relación de admitidos non prexulga que se lle recoñeza as persoas interesadas a posesión dos requisitos esixidos no procedemento selectivo convocado, que deberán ser xustificados documentalmente como paso previo ao nomeamento que corresponda.6.4. Contra a resolución na que se declare a lista definitiva de admitidos e excluídos, poderase interpoñer potestativamente recurso de reposición, no prazo dun mes, ante o órgano que ditou o acto, ou directamente recurso contencioso – administrativo no prazo de dous meses, ante a xurisdición contenciosa-administrativa, contados a partir do seguinte ó da publicación no taboleiro de edictos e na páxina web do concello 6.5. Os sucesivos actos e comunicacións que se deriven da celebración deste proceso selectivo faranse públicos a través do taboleiro de edictos da Casa do Concello e tamén na páxina web desta Administración. O tribunal constará dun Presidente/a, tres vogais e un/ha Secretario/a, que haberán de cumprir os requisitos sinalados no artigo 60 do Real Decreto 5/2015 de 30 de outubro, polo que se aproba o texto refundido da Lei do Estatuto Básico do Empregado Público e demais normativa aplicable. Os tribunais terán a categoría e o dereito a percibir as contías correspondentes, de conformidade co disposto no Real Decreto 462/2002 e lexislación complementaria. As persoas que formen parte do tribunal deberán absterse de intervir cando concorran nelas algunhas das circunstancias previstas no artigo 23 da Lei 40/2015, do 1 de outubro, de réxime xurídico do sector público e no artigo 59.2 da Lei 2/2015 de emprego público de Galicia. A presidencia do tribunal poderá solicitar ás persoas que formen parte do tribunal e ás que actúen como persoal asesor unha declaración expresa de non atoparse en ningunha das circunstancias reflectidas no parágrafo anterior. As persoas aspirantes poderán recusar aos integrantes do tribunal, de acordo co establecido no artigo 24 da Lei 40/2015, do 1 de outubro, de réxime xurídico do sector público. A actuación do tribunal axustarase ao disposto para os órganos colexiados na lexislación do procedemento administrativo. O tribunal poderá dispoñer a incorporación ós seus traballos de persoas asesoras, con voz e sen voto, para as probas en que así o estimen necesario ou conveniente. O tribunal resolverá todas as dúbidas que xurdan en aplicación das presentes bases, así como nos casos non previstos polas mesmas.8.1. O sistema de selección será o de concurso-oposición, en aplicación do artigo 2 da Lei 20/2021.8.2. A valoración dos méritos do sistema de concurso, en consonancia co proceso de estabilización de emprego temporal obxecto da convocatoria, ten en conta maioritariamente a experiencia profesional no corpo, escala, categoría o equivalente de que se trate. Enténdese este aspecto como un factor fundamental a ter en conta nos méritos achegados polas persoas aspirantes, indicativo do grao de coñecemento e a práctica no desenvolvemento das funcións propias do posto obxecto da convocatoria, así como dos procedementos, tarefas, condicións e medios necesarios para o seu axeitado desempeño. Os outros méritos valorados no concurso responden ás características e requisitos necesarios para o mellor desempeño do posto ao que se opta.8.3. As persoas aspirantes terán que facer fronte ao pago da taxa estipulada na ordenanza de expedición de documentos (16,89 €) (BOP nº 34 de 18 de febreiro de 2022) e que deberá ingresarse no seguinte número de conta do Concello ES74-2080-0208-0131-1000-0059. Esta taxa corresponde á oferta de emprego público 2021, do Concello de San Sadurniño, para a selección da praza de persoal de funcionario de carreira de administrativo ou administrativa de secretaría, grupo C, subgrupo, C1, escala, administración xeral; subescala: administrativa 8.4. Unha vez comezado o proceso selectivo, os anuncios de celebración das sucesivas probas, así como as puntuacións de cada exercicio expoñerante no taboleiro de anuncios e na páxina web do Concello. O chamamento para cada exercicio será único.8.5. Os aspirantes deberán acreditar a súa personalidade coa exhibición do documento nacional de identidade ou pasaporte.8.6. As probas terán carácter eliminatorio e na realización dos exercicios garantirase, sempre que sexa posíbel, o anonimato das persoas aspirantes.8.7. A puntuación definitivas estará determinada pola suma da puntuación obtida na fase de oposición e na fase de concurso. En caso de empate prevalecerá a puntuación obtida na fase de oposición sobre a fase de concurso. De persistir o empate, prevalecerá a puntuación obtida no apartado de experiencia profesional.8.8. Concederase un prazo de 3 días hábiles para efectos de alegacións que se contará dende o día seguinte ó da publicación na páxina web e no taboleiro de anuncios do Concello das puntuacións dos correspondentes exercicios.8.9. Para respectar os principios de publicidade, transparencia, obxectividade e seguridade xurídica que deben rexer o acceso ao emprego público, o tribunal establecerá e informará ás persoas aspirantes, con anterioridade á realización dos exercicios, dos criterios de corrección, valoración e superación que non estean previstos expresamente nestas bases.8.10. Unha vez que conclúa o proceso selectivo, o tribunal formulará a relación de persoas candidatas para o posto de traballo, pola orde de puntuación acadada, con indicación da cualificación obtida, que será elevada á Alcaldía. A Alcaldía, atendendo ao artigo 61.8 do EBEP, ditará a correspondente resolución coa relación de persoas candidatas ordenada polas puntuacións acadadas.8.11. En todo o non previsto nestas Bases, estarase ao disposto na normativa de acceso dos empregados públicos vixente. Así mesmo, estas Bases e cantos actos administrativos se deriven desta convocatoria, poderán ser impugnados polos interesados nos casos e na forma establecidos pola Lei 39/2015, de 1 de outubro, de procedemento administrativo común das Administracións Públicas. O Proceso de selección efectuarase polo sistema de concurso-oposición e desenvolverase en dúas fases: 9.1. Fase de oposición. Na fase de oposición asignarase ata un máximo de 80 puntos. A data, hora e lugar de celebración dos exercicios, serán anunciados oportunamente na páxina web do Concello, así como no taboleiro de edictos, en consonancia coas presentes bases, polo que as persoas aspirantes non serán citadas expresamente para a súa realización. A oposición consistirá na realización das seguintes probas de carácter obrigatorio e eliminatorio. a) 1ª proba: coñecemento da lingua galega (obrigatoria e eliminatoria). O artigo 51.2 da Lei 2/2015, do 29 de abril, do emprego público de Galicia, establece: “(…) para darlle cumprimento á normalización do idioma galego nas Administracións Públicas de Galicia e para garantir o dereito ao uso do galego nas relacións coas Administracións Públicas no ámbito da Comunidade Autónoma, así como a promoción do uso normal do Galego por parte dos poderes públicos de Galicia, nas probas selectivas que se realicen para o acceso aos postos das Administracións Públicas incluídas no ámbito de aplicación desta lei incluirase un exame de galego, agás para aquelas persoas que acrediten o coñecemento dea lingua galega consonte a normativa vixente. As bases das convocatorias dos procesos selectivos establecerán o carácter e, se é o caso, a valoración do coñecemento da lingua galega”. Polo tanto, consistirá en realizar unha proba escrita sobre o coñecemento da lingua galega. As persoas aspirantes deberán traducir un texto, facilitado polo Tribunal, de castelán a galego ou de galego para o castelán. Esta proba terá a duración de 30 minutos e cualificarase de “apto/a” ou “non apto/a”, quedarán eliminadas as persoas aspirantes que non acaden a cualificación de apto ou apta. Estarán exentas da realización deste exercicio as persoas aspirantes que teñan acreditado o coñecemento da lingua galega, mediante a presentación do correspondente certificado de aptitude do curso de perfeccionamento da lingua galega ou Celga 4, dentro do prazo de presentación de solicitudes. b) 2ª proba: coñecementos teóricos (de carácter obrigatorio e eliminatorio). Consistirá en contestar por escrito un cuestionario tipo test de 34 preguntas, sobre o contido do temario anexo á convocatoria. O tempo máximo para a realización deste exercicio será de 45 minutos. A cualificación máxima deste exercicio é de 34 puntos, e será necesario acadar 17 puntos para superalo. Como criterio de valoración o tribunal considerará o seguinte: - Cada pregunta acertada equivale a un punto (1,0). - Cada pregunta errada equivale a menos 0,5 puntos. c) 3ª proba: suposto práctico (de carácter obrigatorio e eliminatorio). Terá por obxecto valorar a aplicación práctica dos coñecementos teóricos das persoas aspirantes mediante a resolución dun suposto práctico proposto polo Tribunal, antes da celebración do exercicio, referido ao contido do temario anexo e relacionado coas funcións propias do posto de traballo. O tempo máximo de realización deste exercicio será de dúas horas. Neste exercicio valorarase a formación xeral, a claridade e orde de ideas, facilidade de exposición escrita, e a capacidade de síntese. Tras o remate do tempo de exposición escrita, o tribunal determinará a lectura e defensa individualizada do exercicio, podendo requirir á persoa aspirante aclaracións explicativas ao respecto da exposición escrita así como outro tipo de preguntas relacionadas coas funcións do posto de traballo. O exercicio poderá ser gravado incorporando a gravación ao expediente para posibles impugnacións. A cualificación máxima deste exercicio é de 34 puntos. Cualificarase de 0 a 17 puntos a parte da resolución e de 0 a 17 puntos a exposición e defensa. Deberase acadar unha puntuación mínima de 8,5 puntos para superar cada unha das partes, sendo preciso superar as dúas partes para aprobar a proba. Para realizar este exercicio as persoas aspirantes poderán facer uso dos textos, documentación ou libros de consulta que consideren oportuno sen posibilidade de conexión co exterior, polo que o material a utilizar non poderá ser susceptible da devandita conexión (ordenadores portátiles, teléfonos móbiles, etc.). d) 4a proba: Obrigatoria e eliminatoria. Consistirá na realización dunha proba oral na que se realizarán preguntas para avaliar a capacidade competencial das persoas candidatas, ao abeiro dos artigos 61.5 da RDL 5/2015 e 55.3 da Lei 2/2015. A duración da proba será de 30 minutos. A proba avaliará as seguintes competencias, segundo se recolle no Anexo II: 1 Efectividade 2 Orientación ó servizo á cidadanía 3 Aprendizaxe permanente 4 Toma de decisións 5 Traballo en equipo 6 Visión global Cada aspecto valorarase atendendo á seguinte distribución: - Moi axeitado.2 puntos. - Bastante axeitado.1,5 puntos. - Axeitado.1 puntos. - Pouco axeitado.0,5 puntos - Nada axeitado.0 puntos. A cualificación máxima deste exercicio é de 12 puntos. Deberase acadar unha puntuación mínima de 1 punto en cada un dos aspectos valorados para superar a proba. A proba poderá ser gravada incorporando a gravación ao expediente para posibles impugnacións.9.2. Fase de concurso. Na fase de concurso asignarase ata un máximo de 20 puntos. A puntuación virá determinada pola acreditación dos seguintes méritos: a) Experiencia profesional (máximo 12 puntos). Neste apartado valorarase a experiencia profesional previa no desempeño de postos de traballo de igual categoría á que se opta, na forma seguinte: - Por servizos prestados na Administración local, na categoría e funcións obxecto desta convocatoria: máximo 12 puntos. Puntuación: 0,50 puntos por cada ano completo de servizos prestados. Os servizos o tempo parcial serán valorados proporcionalmente. - Por servizos prestados noutras Administracións, na categoría e funcións obxecto desta convocatoria: máximo 12 puntos. Puntuación: 0,25 puntos por cada ano completo de servizos prestados. Os servizos o tempo parcial serán valorados proporcionalmente. - Por servizos prestados en entidades sociais ou empresa privada, na categoría e funcións obxecto desta convocatoria: máximo 12 puntos. Puntuación: 0,05 puntos por cada ano completo de servizos prestados. Os servizos o tempo parcial serán valorados proporcionalmente. Os extremos anteriores acreditaranse mediante certificación expedida polo órgano competente da Administración ou entidade que incluirá as funcións realizadas detalladamente, e o informe da vida laboral. b) Titulacións académicas relevantes para a praza convocada (máximo 3 puntos). - Teranse en conta as titulacións académicas relacionadas coas funcións do posto de traballo, de acordo coa táboa seguinte: · Grao universitario ou equivalente: 3 puntos. · Ciclo formativo de grao superior: 1 punto. c) Cursos de formación recibidos e acreditados (máximo 5 puntos): - Valoraranse os cursos especializados e/ou específicos relacionados coas funcións propias da praza obxecto da convocatoria ou outros de natureza transversal (prevención de riscos, igualdade, idiomas, ofimática e informática ou atención ao público), e que foran convocados, impartidos ou homologados polas Administracións Públicas ou Universidades, así como os realizados no marco dos Acordos Tripartitos sobre formación continua (AFCAP). Non se terán en conta os cursos de menos de 10 horas A valoración realizarase aténdose ao baremo seguinte: · De duración de 11 a 19 horas: 0,40 puntos. · De duración de 20 a 80 horas: 0,80 puntos. · De duración de máis de 101 horas, cursos de posgrao ou másteres o: 1,60 puntos Os diplomas, certificados ou documentos que acrediten a realización de cursos deberán expresar a duración en horas e expresar con suficiente claridade o seu contido básico. Se non se indican as horas de duración, non se outorgará puntuación. Concluídas as probas selectivas o Tribunal cualificador formulará unha proposta de nomeamento da persoa aspirante que reúna a maior puntuación na suma das dúas probas do procedemento de selección – e conte co CELGA 4 ou superara a proba do exercicio de galego -, elevándoa a Alcaldía para o seu nomeamento como persoal funcionario de carreira. O Tribunal, co resto de persoas aspirantes non propostas para a contratación, elaborará unha lista por orde decrecente das puntuacións acadadas no procedemento de selección, coa finalidade de cubrir rexeitamentos, baixas e outras vacantes temporais de natureza similar, formando así unha lista reserva de contratación ou bolsa de emprego dos postos de administrativo/a de administración xeral. A Alcaldía ditará unha resolución aprobando a lista definitiva de aspirantes que integra a Bolsa de emprego. A resolución publicarase no taboleiro de anuncios e na páxina web do Concello. Á vista da resolución da Alcaldía sobre o nomeamento do funcionario/a, a persoa seleccionada ten un prazo de tres días hábiles, contados a partir do día seguinte ó desta publicación no taboleiro de anuncios e páxina web do Concello, para presentar no Rexistro do Concello a seguinte documentación: · Informe médico oficial actualizado – polo que non deberá ter unha antigüidade superior a tres meses, contados dende a data da resolución definitiva da Alcaldía na que se aproba a persoa aspirante seleccionada – no que conste que non se padece enfermidade ou eiva física que impida o desenvolvemento das funcións ou tarefas correspondentes ó posto de traballo ó que se opta. · Declaración responsable de non ter sido separado ou separada mediante expediente disciplinario do servizo das administracións públicas, nin atoparse en situación de inhabilitación para o exercicio das funcións públicas. · Declaración responsable de que a persoa proposta non está incursa nos supostos de incompatibilidades previstas na lexislación vixente. Se non se presenta en prazo a documentación requirida, quedará sen efecto o nomeamento realizado, ditándose o oportuno decreto da Alcaldía. Unha vez constatado que entregou a documentación esixida en prazo, a persoa candidata seleccionada deberá tomar de posesión da praza no prazo máximo de 10 días hábiles. No caso que non tome posesión da praza no prazo indicado, quedará sen efecto o nomeamento realizado, ditándose o oportuno decreto da Alcaldía. Esta Bolsa terá vixencia ata a creación dunha nova. Producida a necesidade de realizar a contratación, avisarase á persoa que, segundo a orde de prelación que figura na bolsa, lle corresponda ser contratada. No caso de que esta persoa non estea dispoñible ou renuncie a ser contratada seguirase o chamamento segundo a orde de prelación establecida na bolsa. Os chamamentos realizaranse mediante comunicación dirixida ó enderezo de correo electrónica que conste na solicitude para tomar parte na convocatoria e/ou telefonicamente, deixando constancia da mesma por parte do empregado público de realizalas mediante a oportuna dilixencia, para compadecer nas oficinas do Concello e recibir a notificación da proposta de nomeamento. En supostos de urxencia, os chamamentos poderán realizarse exclusivamente de xeito telefónico, cando a súa non cobertura deste xeito puidese orixinar prexuízos no funcionamento e/ou prestación do servizo público. Os chamamentos telefónicos realizaranse entre as 8 e as 15 horas, facéndose constar mediante dilixencia do persoal encargado a súa realización, se foi respondido ou non e a disposición da persoa aspirante para a contratación ou nomeamento, segundo o caso. Realizaranse un mínimo de dúas chamadas, mediando un mínimo de dúas horas entre elas. A persoa aspirante deberá poñerse en contacto por escrito co Concello de San Sadurniño no prazo máximo de 24 horas desde a realización da última chamada. En caso de non ser posible a comunicación ou non producirse a contestación no prazo indicado, pasarase á seguinte persoa aspirante. Acreditada a conformidade coa proposta da persoa interesada, a Alcaldía, mediante Resolución, procederá ao seu nomeamento, deixando constancia no expediente dos cambios que como consecuencia dese nomeamento se teñan producido na correspondente bolsa. No caso de renunciar, quen renuncie pasará ao último posto da lista, salvo casos de forza maior debidamente xustificados (incapacidade temporal, baixa por maternidade, desempeño doutro posto de traballo) ou outras causas de carácter extraordinario. De manifestar a súa disposición, á Alcaldía ditará resolución de nomeamento/requirimento. A resolución será publicada na páxina web do concello e desde este momento empezarán a contar os correspondentes prazos (sen prexuízo da posibilidade de comunicar tamén dita circunstancia por vía telefónica ou por correo electrónico) para que presente, con carácter previa á toma de posesión ou contratación, a seguinte documentación: · Informe médico oficial actualizado – polo que non deberá ter unha antigüidade superior a tres meses, contados dende a data de resolución definitiva da Alcaldía na que se aproba a persoa aspirante seleccionada – no que conste que non se padece enfermidade ou eiva física que impida o desenvolvemento das funcións ou tarefas correspondentes ó posto de traballo ó que se opta. · Declaración responsable de non ter sido separado/a mediante expediente disciplinario do servizo das administracións públicas, nin atoparse inhabilitado/a para o exercicio das funcións públicas. · Declaración responsable de non estar incursa nos supostos de incompatibilidades previstas na lexislación vixente. Se no prazo que se sinale, a persoa aspirante non presenta a documentación requirida, o resultado do recoñecemento médico fose “non apto” ou, no seu caso, non toma posesión da praza de persoal funcionario interino, quedará sen efecto o nomeamento realizado ou non poderá ser contratado, pasando a ocupar o último lugar da lista de aspirantes, salvo que poida acreditar un suposto de forza maior (entenderase por forza maior, entre outros, estar desempeñando actividade laboral no sector público ou privado debidamente acreditado), en cuxo caso retornará ao posto que lle corresponda na lista creada. Ao rematar o contrato de traballo a persoa aspirante retornará ao posto que lle corresponda na lista creada. A Bolsa de emprego terá carácter rotatorio e o chamamento realizarase en función das vacantes de postos por rigorosa orde de puntuación. Previamente ao nomeamento deberá solicitarse á Intervención municipal un informe da existencia de crédito. As persoas aspirantes causarán baixa na Bolsa de emprego polas causas indicadas no artigo 63 do EBEP e ademais, no caso de informe desfavorable da persoa responsable do departamento no que xa tivese prestados os seus servizos, previo expediente contraditorio con audiencia da persoa interesada. Para o non previsto nas presentes bases será de aplicación supletorio o establecido na Lei 7/1985, do 2 de abril, Reguladora das Bases de Réxime Local; Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de réxime local; Lei 5/1997, do 22 de xullo, de Administración Local de Galicia; Lei 2/2015, do 29 de abril, do Emprego Público de Galicia; Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público, así como no resto de normas vixentes de aplicación. O acordo da Xunta de Goberno Local pola que se aproban as presentes bases pon fin á vía administrativa e contra o mesmo poderase interpoñer recurso contencioso-administrativo no prazo de dous meses a contar dende o día seguinte ao da publicación do anuncio do proceso selectivo no Boletín Oficial da Provincia da Coruña, segundo o establecido no artigo 46.1 da Lei 29/1998, do 13 de xullo, reguladora da Xurisdición Contencioso-Administrativa. Así mesmo, poderase interpoñer recurso potestativo de reposición ante a Alcaldía no prazo dun mes a contar a partir do día seguinte ao da publicación do anuncio do proceso selectivo no Boletín Oficial da Provincia da Coruña (artigos 123 de 124 da Lei 39/2015 do Procedemento Administrativo Común das Administracións Públicas), sen prexuízo de que se poida interpoñer calquera outro que se estime procedente. No caso de que se interpoña recurso potestativo de reposición, ata que sexa resolto expresamente ou se produza a desestimación presunta, non se poderá presentar o recurso contencioso-administrativo (artigos 123 da Lei 39/2015 do Procedemento Administrativo Común das Administracións Públicas). En aplicación da Lei 20/2021, de 28 de decembro, de medidas urxentes para a redución da temporalidade no emprego público e consonte o artigo 33 da Lei 39/2015 do 30 de outubro, do Procedemento Administrativo Común das Administracións Públicas, este procedemento tramitarase por vía de urxencia debido á necesidade imperiosa de estabilizar o posto ofertado na presente convocatoria.1. A Constitución española de 1.978. Estrutura e contido. Principios xerais e dereitos e deberes fundamentais dos españois.2. A organización territorial do Estado. Natureza xurídica e principios.3. O Estatuto de autonomía de Galicia: estrutura e competencias.4. A administración local na Constitución e nos Estatutos de Autonomía. O principio da autonomía local. A Carta Europea da autonomía local. Regulación básica do Estado e normativa das Comunidades Autónomas en materia de réxime local. A incidencia da lexislación sectorial sobre o réxime local.5. As competencias municipais: sistema de determinación. Competencias propias, delegadas e competencias distintas das propias.6. O sistema electoral local. Causas de inelixibilidade e incompatibilidade. Elección dos concelleiros e alcaldes. Constitución, vixencia e finalización do mandato corporativo. A censura e a cuestión de confianza no ámbito local. O recurso contencioso-electoral. Réxime de sesións dos órganos de goberno local: celebración de sesións, debates e votacións. Control e fiscalización do Pleno. As actas. Réxime de delegacións. Estatuto dos membros das Corporacións Locais: adquisición, suspensión e perda da condición de membro da corporación. Rexistro de intereses.7. A Xestión do padrón municipal.8. As fontes do ordenamento xurídico. O regulamento: concepto e clases. A potestade regulamentaria. Procedementos de elaboración. Límites e control da potestade regulamentaria.9. Lei 39/2015, do 1 de outubro, do procedemento administrativo común das Administracións Públicas. Disposicións xerais. Os interesados no procedemento. A actividade das Administracións Públicas: normas xerais de actuación. Termos e prazos.10. Lei 39/2015, do 1 de outubro, do procedemento administrativo común das Administracións Públicas. Os actos administrativos: concepto, elementos, clases. Forma, motivación. A eficacia: o principio de autotutela declarativa. Nulidade e anulabilidade. A revisión de actos en vía administrativa: revisión de oficio. Recursos administrativos. Procedementos substitutivos dos recursos administrativos: conciliación, mediación e arbitraxe.11. Lei 39/2015, do 1 de outubro, do procedemento administrativo común das Administracións Públicas. Disposicións sobre o procedemento administrativo común: Garantías do procedemento. Iniciación. Ordenación. Instrución. Finalización. Execución. A tramitación simplificada do procedemento administrativo común.12. Singularidades do procedemento administrativos das entidades locais. Impugnación dos actos e acordos locais e exercicio de accións. Recursos administrativos e xurisdiccionais contra os actos locais. Certificacións, comunicacións, notificacións e publicación dos acordos. O rexistro de documentos.13. Lei 40/2015, do 1 de outubro, de Réxime xurídico do sector público. Disposicións xerais e principios de actuación e funcionamento do sector público.14. Lei 40/2015, do 1 de outubro, do réxime xurídico do sector público. Dos órganos das Administracións Públicas: órganos administrativos, competencias, órganos colexiados, abstención e recusación. Os convenios.15. A administración electrónica. Normativa de aplicación. Instrumentos para a cooperación entre Administracións Públicas en materia de Administración Electrónica. Órganos. Infraestruturas e servizos comúns. Plataformas de validación e interconexión de redes.16. Lei Orgánica 3/2018, de 5 de decembro, de Protección de datos Persoais e garantía dos dereitos dixitais: Título I, Título II, Título III e Título X.17. Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais: O orzamento xeral das Entidades Locais: Concepto e contido. As bases de execución do orzamento. A elaboración e aprobación do orzamento xeral. A prórroga orzamentaria. A estrutura dos Orzamentos das Entidades Locais: Normas aplicables; clasificación de gastos e ingresos. Os recursos das facendas locais. Os tributos locais: principios. A potestade regulamentaria das entidades locais en materia tributaria: contido das ordenanzas fiscais, tramitación e réxime de impugnación dos actos de imposición e ordenación de tributos. Ordenanzas fiscais do Concello de San Sadurniño.18. Lei 9/2007, de 13 de xuño, de Subvencións de Galicia: A actividade subvencional das Entidades Locais: Regulación. Procedementos de concesión de subvencións. Especial análise do procedemento de concorrencia competitiva. Beneficiarios de subvencións. Xustificación de subvencións. Infraccións e sancións en materia de subvencións.19. O patrimonio das Administracións Públicas. Os bens das entidades locais. Normativa aplicable. Clases. Bens de dominio público. Bens patrimoniais. Inventario de bens.20. Réxime xurídico do dominio público: inalienabilidade, inembargabilidade, imprescriptibilidade. Utilización de bens de dominio público: réxime xeral das autorizacións e concesións demaniais. Referencia ao réxime sancionador.21. Os contratos do sector público: as directivas europeas en materia de contratación pública. Obxecto e ámbito de aplicación da Lei de Contratos do Sector Público. Delimitación dos tipos contractuais. Contratos suxeitos a regulación harmonizada. Contratos administrativos e contratos privados. Os contratos menores.22. Disposicións xerais sobre a contratación do sector público: racionalidade e consistencia, liberdade de pactos e contido mínimo do contrato, perfección e forma do contrato. Competencia e normas específicas de contratación pública nas entidades locais.23. As partes nos contratos do sector público. Órganos de contratación. O Perfil de Contratante. Capacidade e solvencia do empresario. Sucesión na persoa do contratista. Réxime de invalidez. Recurso especial en materia de contratación.24. Obxecto, orzamento base de licitación, valor estimado, prezo do contrato e a súa revisión. Garantías exixibles na contratación do sector público. Preparación dos contratos das Administracións públicas: expediente de contratación, pregos de cláusulas administrativas e de prescricións técnicas.25. Adxudicación dos contratos das Administracións públicas: normas xerais e procedementos de adxudicación. Efectos dos contratos. Prerrogativas da Administración pública nos contratos administrativos. Execución dos contratos. Modificación dos contratos. Suspensión e extinción dos contratos. Cesión dos contratos e subcontratación.26. O contrato de obras. Actuacións preparatorias do contrato de obras. Execución do contrato de obras. Modificación do contrato. Cumprimento e resolución.27. O contrato de concesión de obras. Actuacións preparatorias do contrato de concesión de obras. Efectos, cumprimento e extinción das concesións. O contrato de concesión de servizos. Actuacións preparatorias do contrato de concesión de servizos. Efectos, cumprimento e extinción do contrato de concesión de servizos.28. O contrato de subministro. Execución do contrato de subministro. Cumprimento e resolución. Regulación de determinados contratos de subministro.29. O contrato de servizos. Execución dos contratos de servicios. Resolución. Especialidades do contrato de elaboración de proxectos de obras.30. Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público: O persoal ó servizo das corporacións locais: Clases e réxime xurídico. A función pública local: Clases de funcionarios locais. Os instrumentos de ordenación de persoal: cadro de persoal e relacións de postos de traballo. Os instrumentos reguladores dos recursos humanos: Oferta de emprego, plans de emprego e outros sistemas de racionalización. O acceso ós empregos locais, principios reguladores. Requisitos. Sistemas selectivos. A extinción da condición de empregado público. O réxime de provisión de postos de traballo. As situacións administrativas dos funcionarios locais.31. Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público: Dereitos dos funcionarios públicos. Retribucións. Licencias e permisos. Dereitos sindicais e de representación. Deberes dos funcionarios públicos. Responsabilidade. Incompatibilidade. Réxime disciplinario.32. Real Decreto 861/1986, de 25 de abril, polo que se establece o réxime das retribucións dos funcionarios da Administración Local: As retribucións dos empregados públicos. Réxime xurídico. Conceptos retributivos: determinación das contías e incrementos retributivos.33. Atención ó público. acollida e información. O dereito da cidadanía á información. A atención ao cidadán na administración pública: conceptos e formas.34. Aptitudes profesionais da atención ao cidadán: fases das situacións de atención ao público, estratexias comunicativas e condicións para unha comunicación efectiva co cidadán.35. Técnicas de comunicación e atención ó público: presencialmente, telefonicamente, telematicamente.36. A asertividade e a empatía como técnicas de comunicación para utilizar en situacións de conflito.37. O Concello de San Sadurniño. Configuración xeográfica. Límites. Termo municipal. Situación das parroquias e principais núcleos de poboación. Localización dos lugares do Concello de San Sadurniño. Organización Administrativa.38. A poboación do Concello de San Sadurniño. Principais características demográficas e socioeconómicas e a súa evolución.39. Normativa municipal do Concello de San Sadurniño: ordenanzas fiscais de subministro de auga, saneamento, recollida de residuos, de taxis, pasaxes permanentes, expedición de documentos, da Escola infantil e do Centro municipal de empresas.40. Lei Orgánica 3/2007, do 22 de marzo, para a igualdade efectiva de mulleres e homes: Obxecto e ámbito da lei. O principio de igualdade e a tutela contra a discriminación. Políticas públicas para a igualdade. Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade autónoma de Galicia en materia de igualdade: As condicións de emprego en igualdade na Administración pública galega.41. As competencias fundamentais para o desempeño da praza son as seguintes: 7 Efectividade 8 Orientación ó servizo á cidadanía 9 Aprendizaxe permanente 10 Toma de decisións 11 Traballo en equipo 12 Visión global A continuación defínese cada unha das competencias relacionadas: 1. Efectividade: Capacidade de realizar un bo traballo, acadando os obxectivos fixados e superando os estándares establecidos, preocupándose pola mellora continua dos resultados. A competencia implica: · A planificación e organización do traballo: obxectivos, encargos, recursos asignados, e criterios de realización. · Os elementos básicos da organización do traballo: urxencia vs importancia. · Calidades persoais que favorecen o rendemento individual: método, proactividade, decisión, compromiso, efectividade, etc. · A avaliación da propia actividade profesional. · A innovación como elemento de contribución á mellora organizativa. · A utilización de novas tecnoloxías como elemento de mellora na eficacia. · A sensibilización co consumo responsable e mellora ambiental.2. Orientación ó servizo á cidadanía: Motivación para coñecer, comprender e satisfacer as demandas da cidadanía actuando de xeito proactivo na súa abordaxe. A competencia implica: · Dereitos e deberes do empregado público na súa relación profesional coa cidadanía. · Habilidades e actitudes que definen unha atención e relación de prestación de servizos axeitada. · A relación de orientación e asesoramento. · Características e elementos que definen un servizo público. · Protección de datos na xestión pública. · Técnicas de resolución de conflitos e de distancia emocional. · Calidade e avaliación de servizos públicos. · Coñecemento organizativo. · Sistemas de identificación de necesidades e coñecemento de tendencias futuras. · Modelos e técnicas de participación cidadá. 3. Aprendizaxe permanente. Feito de dedicar tempo e esforzo persoal a manterse actualizado profesionalmente, contribuíndo a unha mellor xestión do coñecemento organizativo. A competencia implica: · Como aprenden as persoas adultas. · Elementos que favorecen a actualización profesional: ler documentación especializada, manter contactos con profesionais, participar en novos proxectos, etc. · Fontes de aprendizaxe formal e informal. · Aprendizaxe 360°. · O espazo de traballo como ferramenta de aprendizaxe persoal. · Diferenzas fundamentais entre os procesos de información, formación e desenvolvemento de competencias.4. Toma de decisións. Escoller as alternativas máis viables entre diferentes alternativas, baseándose na análise dos posibles efectos e riscos, e as posibilidades de implementación. A competencia implica: · Calidades persoais na toma de decisións profesionais: capacidade analítica, obxectividade, seguridade técnica e profesional, etc. · Elementos emocionais implicados na toma de decisións. · Modelos e técnicas básicas da toma de decisións. · Técnicas de toma de decisións grupais. · Procesos creativos e de toma de decisións. · Toma de decisións estratéxicas: a incerteza e o risco.5. Traballo en equipo. Feito de integrarse, colaborar e coordinarse de xeito activo, nun grupo de traballo para acadar os obxectivos comúns precisos para unha boa prestación do servizo público. A competencia implica: · Funcionamento básico de grupos humanos nun contexto laboral. · Características dos grupos e equipos de traballo. Etapas evolutivas dos equipos. · Roles nos equipos de traballo. O rol do líder. · Conflito nos equipos de traballo. · Actitudes e habilidades persoais que favorecen ou dificultan o traballo en equipo. Compartir retos e obxectivos. · Novas tecnoloxías aplicadas ó traballo en equipo. · Reunións de traballo.6. Visión global. Comprensión do contexto de traballo para poder anticiparse ós efectos que pode ter a propia actuación profesional na organización, para poder identificar as propostas e respostas máis acaídas. A competencia implica: · Coñecemento formal da organización: estrutura, servizos e equipamentos, etc. · Coñecemento informal das organizacións: cultura organizativa, mecanismos non formais de toma de decisións, posibilidades e ameazas, etc. · Visión sistémica das organizacións. · Coñecemento das tendencias presentes e futuras da área sectorial (profesional, características específicas e demográficas de colectivos destinatarios, etc). D./D.ª _____________________________________________________ con DNI ____________________, con enderezo a efectos de notificación en ___________________________________________________, teléfono ____________________; correo electrónico _______________________________ 1 EXPON: - Que tiven coñecemento da convocatoria anunciada polo Concello de San Sadurniño para a contratación como persoal funcionario de carreira de Administrativo ou Administrativa de Secretaría. - Que coñezo e acepto as bases que rexen a dita contratación e que reúno os requisitos esixidos. - Que desexo tomar parte na convocatoria para o que achego os documentos solicitados na base 5.ª. - Que achega documentación acreditativa de ter aboado o importe a que ascenden os dereitos de exame. - Que autoriza a utilización do teléfono e o correo electrónico indicados na presente solicitude para a recepción de información e solicitudes relacionadas co proceso selectivo de que se trata.2 DECLARACIÓN RESPONSABLE: Pola presente, declaro baixo a miña responsabilidade: - Que non estou incurso ou incursa en ningunha prohibición para me contratar, nin me atopo en situación de incompatibilidade. - Que non fun separado ou separada mediante expediente disciplinario do servizo das Administracións públicas, nin me atopo en situación de inhabilitación para o exercicio de funcións públicas e que tampouco me atopo en ningunha causa de incapacidade e incompatibilidade de conformidade coa lexislación aplicable. - Que son certos todos os datos facilitados na presente solicitude e que reúno todas e cada unha das condicións e requisitos esixidos para participar na presente convocatoria, así como que acato integramente o contido das bases. Por iso, SOLICITO: Ser admitido/a no correspondente proceso selectivo. O abaixo fírmante declara baixo a súa responsabilidade que son certos todos os datos facilitados na presente solicitude e que reúne todas e cada unha das condicións e requisitos esixidos para participar na presente convocatoria, así como que acata integramente o contido das bases. San Sadurniño, ____ de _____________ de 2022. Sinatura: ___________________________ ALCALDE-PRESIDENTE DO CONCELLO DE SAN SADURNIÑO. DILIXENCIA: para facer constar que o presente documento foi aprobado pola Mesa de Negociación do Concello de San Sadurniño de data 16 de decembro de 2022. Os sucesivos anuncios desta convocatoria, cando procedan, de conformidade coas bases, publicaranse na sede electrónica deste Concello [http://sansadurnino.sedelectronica. gal] e no Taboleiro de Anuncios. Contra as presentes bases, que pon fin á vía administrativa, pódese interpor alternativamente ou recurso de reposición potestativo, no prazo dun mes a contar desde o día seguinte á publicación do presente anuncio, ante Alcalde deste Concello, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións públicas, ou recurso contencioso-administrativo, ante o Xulgado do Contencioso-Administrativo de ______________ ou, á súa elección, o que corresponda ao seu domicilio, se este radica en __________, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo, non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida exercitar calquera outro recurso que estime pertinente. San Sadurniño, 23 de decembro de 2022 O Alcalde, Secundino García Casal